Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi likumā "Par izložu un azartspēļu nodevu un nodokli"**

***(Nr.377/Lp12)***

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | Pirmā lasījuma redakcija | **Nr.** | **Priekšlikumi**  **(9)** | **Ministru kabineta atzinums** | **Komisijas atzinums** |
|  | Izdarīt likumā "Par izložu un azartspēļu nodevu un nodokli" (Latvijas Republikas Saeimas un Ministru Kabineta Ziņotājs, 1994, 14. nr.; 1995, 22. nr.; 1997, 9. nr.; 1999, 17., 24. nr.; 2001, 15., 24. nr.; 2003, 2., 15., 20., 23. nr.; 2005, 14. nr.; 2007, 8. nr.; 2009, 14. nr.; Latvijas Vēstnesis, 2011, 65., 204. nr.; 2013, 194. nr.) šādus grozījumus: |  |  |  |  |
| **1. pants.** Izložu un azartspēļu nodokli maksā kapitālsabiedrības, kas likumā noteiktajā kārtībā saņēmušas speciālu atļauju (licenci) izložu un azartspēļu organizēšanai un uzturēšanai.  **2. pants.** Par speciālo atļauju (licenci) azartspēļu organizēšanai un uzturēšanai iekasējama valsts nodeva šādā apmērā:  1) spēļu automātu, bingo, ruletes, kāršu un kauliņu spēles organizēšanai un uzturēšanai:  b) par speciālās atļaujas (licences) pagarināšanu — 35 580 *euro*,  c) par speciālās atļaujas (licences) ikgadējo pārreģistrāciju — 35 580 *euro* par katru kārtējo gadu,  d) par kazino atvēršanas atļauju (licenci) — 28 460 *euro* par katru kārtējo gadu,  e) par spēļu zāles vai bingo zāles atvēršanas atļauju (licenci) — 4270 *euro* par katru kārtējo gadu;  2) totalizatora vai derību organizēšanai un uzturēšanai:  a) par speciālās atļaujas (licences) izsniegšanu — 42 690 *euro*,  b) par speciālās atļaujas (licences) pagarināšanu — 42 690 *euro*,  c) par speciālās atļaujas (licences) ikgadējo pārreģistrāciju — 42 690 *euro* par katru kārtējo gadu;  3) veiksmes spēles pa tālruni organizēšanai un uzturēšanai:  a) par speciālās atļaujas (licences) izsniegšanu — 14 230 *euro*,  b) par speciālās atļaujas (licences) pagarināšanu — 14 230 *euro*,  c) par speciālās atļaujas (licences) ikgadējo pārreģistrāciju — 14 230 *euro* par katru kārtējo gadu. | 1.  2. pantā:  aizstāt pirmās daļas 1. punkta "b" un "c" apakšpunktā skaitli "35 580" ar skaitli "37 000";  aizstāt pirmās daļas 1. punkta "d" apakšpunktā skaitli "28 460" ar skaitli "30 000";  aizstāt pirmās daļas 1. punkta "e" apakšpunktā skaitli "4 270" ar skaitli "4 500";  aizstāt pirmās daļas 2. punkta "a", "b" un "c" apakšpunktā skaitli "42 690" ar skaitli "45 000";  aizstāt pirmās daļas 3. punkta "a", "b" un "c" apakšpunktā skaitli "14 230" ar skaitli "15 000". | **1** | **Finanšu ministrijas parlamentārais sekretārs A.Ašeradens**  Izteikt likuma 1. un 2.pantu šādā redakcijā:  “**1.pants.** Izložu un azartspēļu nodokli maksā kapitālsabiedrība, kas likumā noteiktajā kārtībā saņēmusi speciālu atļauju (licenci) izložu organizēšanai vai nepieciešamās licences attiecīgo azartspēļu organizēšanai.”.  **2.pants.** Azartspēļu nodevas likme par:  1) azartspēļu – azartspēļu automātu spēles, ruletes, kāršu spēles, kauliņu spēles, derības, totalizators, bingo un veiksmes spēli pa tālruni – organizēšanas licences izsniegšanu vai pārreģistrāciju ir:  a) 427 000 euro par azartspēļu organizēšanas licences izsniegšanu (tai skaitā par azartspēļu organizēšanas licences izsniegšanu, ja azartspēļu organizēšana notiek arī ar elektronisko sakaru pakalpojumu starpniecību) vai;  b) 200 000 euro par azartspēļu organizēšanas licences izsniegšanu, ja azartspēļu organizēšana notiek tikai ar elektronisko sakaru pakalpojumu starpniecību (interaktīvās azartspēles);  c) 37 000 euro par šīs daļas “a” un “b” apakšpunktā minētās azartspēļu organizēšanas licences pārreģistrāciju;  2) azartspēļu organizēšanas vietas licences izsniegšanu vai pārreģistrāciju, kas dod tiesības organizēt azartspēles konkrētā azartspēļu organizēšanas vietā (kazino, spēļu zāle, bingo zāle, totalizatora vai derību dalības likmju pieņemšanas vieta), ir:  a) kazino – 30 000 euro;  b) spēļu zālei vai bingo zālei –  4 500 euro;  c) totalizatora vai derību dalības likmju pieņemšanas vietai – 2 000 euro.  Šā panta pirmās daļas 2.punktu nepiemēro, ja azartspēļu organizēšana notiek tikai ar elektronisko sakaru pakalpojumu starpniecību.  Azartspēļu organizēšanas licences un azartspēļu organizēšanas vietas licences ikgadējā pārreģistrācija veicama, sākot ar nākamo gadu pēc attiecīgās licences izsniegšanas. Azartspēļu nodevu par azartspēļu organizēšanas licences pārreģistrāciju un azartspēļu organizēšanas vietas licences pārreģistrāciju maksā par katru kārtējo gadu.  Azartspēļu nodevu par azartspēļu organizēšanas licences izsniegšanu un azartspēļu organizēšanas vietas licences izsniegšanu maksā pirms licences izsniegšanas. Azartspēļu nodevu par azartspēļu organizēšanas licences izsniegšanu, pārreģistrāciju un azartspēļu organizēšanas vietas licences izsniegšanu, pārreģistrāciju maksā 10 darba dienu laikā pēc lēmuma par azartspēļu organizēšanas licences izsniegšanu, pārreģistrāciju vai pēc lēmuma par azartspēļu organizēšanas vietas licences izsniegšanu vai pārreģistrāciju paziņošanas.” |  |  |
| **3. pants.** Ar azartspēļu nodokli apliekamais objekts ir azartspēļu organizētājs — kapitālsabiedrība, azartspēļu norises vieta un spēļu iekārtas. No katras iekārtotās vai uzstādītās azartspēļu tiešās norises vietas iekasējams nodoklis pēc šādām likmēm par katru kārtējo kalendāro gadu:  1) rulete (cilindriskā spēle) — par katru ruletes rotējošajai iekārtai pievienoto spēļu galdu — 17 279,36 *euro*;  2) kāršu un kauliņu spēles — par katru galdu — 17 279,36 *euro*;  3) videospēles un mehāniskie automāti — par katra automāta katru spēles vietu — 3141,70 *euro*. | 2.  3. pantā:  aizstāt pirmās daļas 1. un 2. punktā skaitli "17 279,36" ar skaitli "18 000";  aizstāt pirmās daļas 3. punktā skaitli "3 141,70" ar skaitli "3 300". | **2**  **3**  **4**  **5** | **Deputāts I.Parādnieks[[1]](#endnote-1)**  Aizstāt likuma 3.panta pirmās daļas 1.punktā skaitli “17 279,36” ar skaitli “20 000”.  **Deputāts I.Parādnieks**  Aizstāt likuma 3.panta pirmās daļas 2.punktā skaitli “17 279,36” ar skaitli “20 000”.  **Deputāts I.Parādnieks**  Aizstāt likuma 3.panta pirmās daļas 3.punktā skaitli “3141,70” ar skaitli “4200,00”.  **Deputāts J.Trupovnieks**  Izteikt likumprojekta 2. punktu, likuma *„Par izložu un azartspēļu nodevu un nodokli”* šādā redakcijā:  „1) rulete (cilindriskā spēle) — par katru ruletes rotējošajai iekārtai pievienoto spēļu galdu — 18 000 *euro*;  2) kāršu un kauliņu spēles — par katru galdu — 18 000 *euro*;  3) videospēles un mehāniskie automāti — par katra automāta katru spēles vietu — 3204 *euro”.* |  |  |
| **6. pants.** Par speciālās atļaujas (licences) izsniegšanu no izložu organizētājiem iekasējama valsts nodeva šādā apmērā:  1) par valsts mēroga izlozēm — par katru kalendāro gadu — 14 230 euro;  2) par vietēja mēroga izlozēm — par katru kalendāro gadu — 720 euro;  3) par valsts mēroga momentloterijām — par katru izlozi — 8540 euro;  4) par vietēja mēroga momentloterijām — par katru izlozi — 720 euro;  5) par vietēja mēroga vienreizēja rakstura izlozēm — par katru izlozi — 35 euro. |  | **6** | **Finanšu ministrijas parlamentārais sekretārs A.Ašeradens**  Likuma 6.pantā:  aizstāt 3.punktā skaitli “8540” ar skaitli “1 000”.  papildināt pantu ar otro daļu šādā redakcijā:  “Par momentloterijas jaunas biļešu sērijas izdošanu (sākot no otrās sērijas) valsts nodevas likme:  1) par valsts mēroga momentloteriju – 720 euro;  2) par vietēja mēroga momentloteriju – 720 euro.”. |  |  |
| **12. pants.** Ienākumi no izložu un azartspēļu nodevas [maksa par speciālo atļauju (licenci)] tiek ieskaitīti valsts pamatbudžetā.  Ienākumi no azartspēļu nodokļa 75 procentu apmērā ieskaitāmi valsts pamatbudžetā, bet 25 procentu apmērā — tās pašvaldības budžetā, kuras teritorijā tiek organizēta azartspēle.  Ienākumi no valsts mēroga izložu nodokļa ieskaitāmi valsts pamatbudžetā, bet no vietējā mēroga izložu nodokļa — tās pašvaldības budžetā, kuras teritorijā tiek organizēta izloze. |  | **7**  **8** | **Deputāts J.Trupovnieks**  Izteikt  likuma „Par izložu un azartspēļu nodevu un nodokli” 12.pantu šādā redakcijā :  „12. pants. (1) Ienākumi no izložu un azartspēļu nodevas [maksa par speciālo atļauju (licenci)], kas minēti šā likuma otrā panta  pirmās daļas pirmā punkta „a”, „b”, „c” apakšpunktos, otrā panta  pirmās daļas otrā  punkta „a”, „b”, „c” apakšpunktos, otrā  panta  pirmās daļas trešā punkta „a”, „b”, „c” apakšpunktos  tiek ieskaitīti valsts pamatbudžetā un šā likuma otrā panta  pirmās daļas pirmā punkta „d” un „e” apakšpunktos minētās nodevas tās pašvaldības  budžetā, kuras teritorijā atrodas  konkrētās azartspēļu organizēšanas vietas.   (2) Azartspēļu nodokli par azartspēļu automātiem, kāršu, kauliņu, ruletes spēles galdiem 40 procentu apmērā ieskaita valsts pamatbudžetā, 30 procentu apmērā – tās pašvaldības budžetā, kuras teritorijā tiek organizēta azartspēle un 30 procentus valsts pamatbudžetā  veselības aizsardzības vajadzībām.  Azartspēļu nodokli par totalizatora, derību, veiksmes spēles organizēšanu un azartspēļu, kuras organizē, izmantojot telekomunikācijas 100 procentu apmērā ieskaita valsts pamatbudžetā.  (3) Ienākumi no valsts mēroga izložu nodokļa ieskaitāmi valsts pamatbudžetā, bet no vietēja mēroga izložu nodokļa — tās pašvaldības budžetā, kuras teritorijā tiek organizēta izloze”.  **Finanšu ministrijas parlamentārais sekretārs A.Ašeradens**  Aizstāt likuma 12. un 14.pantā vārdus “speciālā atļauja (licence)” (attiecīgā locījumā) ar vārdiem “attiecīgā licence” (attiecīgā locījumā). |  |  |
| **14. pants.** Ja kapitālsabiedrība ir nokavējusi nodokļa samaksas termiņu, tad par katru nokavēto dienu tiek aprēķināta nokavējuma nauda piecu procentu apmērā no laikā nenomaksātās summas. Ja termiņš ir nokavēts ilgāk par 30 dienām, Valsts ieņēmumu dienesta iestādes aptur kapitālsabiedrības darbību izložu un azartspēļu organizēšanā un ierosina anulēt speciālo atļauju (licenci).  Ja speciālā atļauja (licence) tiek anulēta, par tās izsniegšanu samaksātā valsts nodeva netiek atmaksāta. |  |  |  |  |  |
| **Pārejas noteikumi**  12. Grozījums attiecībā uz šā likuma 15.panta izslēgšanu stājas spēkā 2011.gada 1.jūlijā. |  | **9** | **Deputāts I.Parādnieks**  Papildināt likumu ar Pārejas noteikumu 13., 14., 15. un 16.punktu šādā redakcijā:  “13. Šā likuma 3.panta pirmās daļas 1. un 2.punktā noteikto nodokļa likmi ruletei (cilindriskajai spēlei), kā arī kāršu un kauliņu spēlei par spēļu galdu 20 000 *euro* apmērā, piemēro ar 2018.gada 1.janvāri.  14. Līdz dienai, kad atbilstoši šā likuma pārejas noteikumu 13.punktam sāk piemērot šā likuma 3.panta pirmās daļas 1. un 2.punktā noteikto nodokļa likmi ruletei (cilindriskajai spēlei), kā arī kāršu un kauliņu spēlei par katru spēļu galdu, ruleti (cilindrisko spēli) un kāršu un kauliņu spēli par katru spēļu galdu spēļu galdu apliek ar nodokli:  1) no 2016.gada 1.janvāra līdz 2016.gada 31.decembrim – 18 000,00 *euro* apmērā;  2) no 2017.gada 1.janvāra līdz 2017.gada 31.decembrim – 19 000,00 *euro* apmērā.  15. Šā likuma 3.panta pirmās daļas 3.punktā noteikto nodokļa likmi videospēlēm un mehāniskajiem automātiem par katra automāta katru spēles vietu 4200,00 *euro* apmērā, piemēro ar 2018.gada 1.janvāri.  16. Līdz dienai, kad atbilstoši šā likuma pārejas noteikumu 15.punktam sāk piemērot šā likuma 3.panta pirmās daļas 3.punktā noteikto nodokļa likmi videospēlēm un mehāniskajiem automātiem par katra automāta katru spēles vietu, videospēles un mehāniskos automātus par katra automāta katru spēles vietu, apliek ar nodokli:  1) no 2016.gada 1.janvāra līdz 2016.gada 31.decembrim – 3480,00 *euro* apmērā;  2) no 2017.gada 1.janvāra līdz 2017.gada 31.decembrim – 3840,00 *euro* apmērā.” |  |  |
|  | Likums stājas spēkā 2016. gada 1. janvārī. |  |  |  |  |

1. **Deputāta I.Parādnieka priekšlikumu pamatojums.**

   Azartspēļu nozare ir saistīta ar īpaši augstu sociālo risku, tādēļ valstij ir nepieciešams veikt regulējošo funkciju, kas daļēji tiek īstenota ar izložu un azartspēļu nodevas un nodokļu palīdzību. Vienlaikus azartspēļu nodevām un nodokļiem ir fiskālā funkcija, kuras uzdevums ir vismaz daļēji nodrošināt ieņēmumus azartspēļu iespējamo negatīvo seku mazināšanai.

   Azartspēļu automātu un spēļu galdu neto ieņēmumu īpatsvars pret visu nozari sastāda vairāk nekā 85% no kopējiem nozares ieņēmumiem. Lai sabalansētu nodokļu un nodevu likmes ar vidējo algu pieaugumu valstī un azartspēļu finansiālās darbības apgrozījuma pieaugumu, kā arī palielinātu ieņēmumus valsts budžetā, ar priekšlikumiem piedāvāju palielināt azartspēļu nodokli par katru ruletes rotējošajai iekārtai pievienoto spēļu galdu, par katru kāršu un kauliņu spēles galdu un par katru videospēles un mehāniskā automāta spēles vietu.

   Četrus gadus, kopš 2012.gada 1.janvāra, azartspēļu nodevu un nodokļu likmes nav mainījušās, kad tās azartspēļu automātiem tika paaugstinātas faktiski tikai par 11,5% (atceļot marķēšanas nodevu). Pa šo laiku Latvijas ekonomiskā izaugsme pēc nominālā iekšzemes kopprodukta IKP ir bijusi ap 13,3% apmērā, iedzīvotāju pirktspēja ir būtiski pieaugusi.

   Ministru kabineta 2013.gada 27.augusta sēdē izskatītajā informatīvajā ziņojumā „Nodokļu ieņēmumus 2014.-2016.gadam ietekmējošie nodokļu politikas pasākumi” pievienotā protokollēmuma 2.1.2.apakšpunkts noteica - sagatavot grozījumus likumā „Par izložu un azartspēļu nodevu un nodokli”, paredzot par 10 procentiem paaugstināt azartspēļu nodokļa likmi ruletei, kāršu un kauliņu spēlēm (no 17 279,36 eiro uz 19 008 eiro), videospēlēm un mehāniskajiem automātiem (no 3 141,70 eiro uz 3456 eiro) ar 2014.gada 1.janvāri. Šāds likumprojekts ar atbilstošiem grozījumiem tika sagatavots un iesniegts Saeimā, tomēr ar Saeimas balsojumu tika izņemts no budžeta paketes un tālākvirzību 11.Saeimā tā arī vairs neieguva. Likumprojekts ar atbilstošiem grozījumiem ir sagatavots un iesniegts Saeimā kopā ar likumprojektu “Par valsts budžetu 2016.gadam”, un paredz palielināt azartspēļu nodevas un nodokļa likmju apmēru vidēji par 5 procentiem ar 2016.gada 1.janvrāri. Tomēr šāds palielinājums ir būtiski zemāks, nekā sākotnēji bija plānots, tāpēc tas nedos vēlamos budžeta ieņēmumus.

   Papildus jānorāda, ka azartspēļu iekārtu skaits regulāri aug – 2012.gada trešajā ceturksnī reģistrēti bija 8043 spēļu automāti, savukārt 2015.gada trešajā ceturksnī – jau 8641 spēļu automāti.

   Tāpat arī peļņas rādītāji azartspēļu nozarei ir pieauguši – no 28,86 miljoniem par 2013.gada deviņiem mēnešiem uz 31,03 miljoniem par 2014.gada deviņiem mēnešiem un 39,28 miljoniem par 2015.gada deviņiem mēnešiem. Tas nozīmē, ka salīdzinoši, par deviņu mēnešu periodu, pieaugums divu gadu laikā ir 65 procenti. Tāpat arī azartspēļu nodoklis pret neto apgrozījumu no azartspēlēm ir krities no 17,92 procentiem 2013.gadā uz 14,95 procentiem 2015.gadā.

   Priekšlikumi likumprojektam nodrošina valsts fiskālās politikas īstenošanu un valsts budžeta ieņēmumu palielinājumu atbilstoši reālajai sociāli ekonomiskajai situācijai valstī. Minētie grozījumi veicinās sabiedrībā pareizu izpratni par morālajām un tikumiskajām vērtībām, un nodokļu palielinājums radīs iespēju samazināt un novērst azartspēļu atkarīgo skaitu un azartspēļu radītās kaitīgās sekas. Šie grozījumi papildus valsts budžetam dos 1,6 miljonus eiro 2016.gadā un trīs gadu vidēja termiņa ietvara budžetā dos ap 13 miljoniem eiro. Šis papildus finansiālais ieguvums budžetā mērķtiecīgi novirzāms demogrāfiskās situācijas uzlabošanas pasākumiem – atbalstam ģimenēm ar bērniem un to veselības aprūpei. [↑](#endnote-ref-1)